open-index/open-wikipedia-markdown huggingface dataset:
Sekundārā emisija

**Sekundārā emisija** - elektronu (sekundāro elektronu) emisija no materiāla virsmas citu daļiņu (parasti jonu vai enerģijas bagātu elektronu) plūsmas iedarbībā. Sekundāro elektronu skaitu, kas tiek emitēti vienas daļiņas iedarbības rezultātā, sauc par sekundārās emisijas iznākumu. Sekundārās elektronu emisijas veidu, kad elektroni no virsmas tiek atdalīti gaismas iedarbībā, sauc par fotoemisiju. Ja no virsmas tiek izsisti nevis elektroni, bet joni, to sauc par **sekundāro jonu emisiju**. 

Sekundārā emisija elektronu lampās parasti ir nevēlama parādība, bet ir arī elektronu ierīces, kuru darbība pamatojas tieši uz sekundārās emisijas efektu. 

## Sekundārās emisijas nevēlamā ietekme
Ja elektronu lampā elektronu plūsma ir ar pietiekami lielu ātrumu, primārie elektroni no lampas anoda sāk izsist sekundāros elektronus, kas rada nevēlamu elektronu plūsmu lampā (tīkliņstrāvas palielināšanos un voltampēru raksturlīknes izkropļojumus). Šī efekta novēršanai lampās lieto speciālus negatīvi lādētus elektrodus (bremztīkliņus) (sk. pentode). Elektronu izplūšanu no anodiem sauc arī par **dinatronefektu** ( - spēks + elektrons +  - darbība). 

## Sekundārās emisijas parādības izmantošana
### Sekundārās emisijas lampas
Sekundārās emisijas parādību izmanto speciālās sekundārās emisijas lampās, lai palielinātu to jutību. Šādām lampām ir speciāls elektrods, kas nodrošina sekundāro emisiju un kuru dēvē par dinodu (no termina "dinatronefekts"). 

### Fotoelektronu pavairotāji
Sevišķi lielā mērā sekundārā emisija tiek pielietota gaismas jutīgās ierīcēs - fotoelektronu pavairotājos. Šeit primārie elektroni (fotoelektroni) tiek izstaroti no fotokatoda gaismas iedarbībā (notiek fotoemisija), paātrināti spēcīgā elektriskajā laukā un virzīti uz dinodu, no kura katrs elektrons izsit lielu skaitu sekundāro elektronu, stipri palielinot anodstrāvu. Dinodi var būt vairāki un novietoti cits aiz cita, tādēļ fotoelektronu pavairotāja jutība var būt tik liela, ka ar šo ierīci iespējams reģistrēt atsevišķus fotonus.

### Iegaumējošās elektronstaru lampas
Uz sekundārās emisijas fenomenu balstījās arī dažu iegaumējošo elektronstaru lampu darbība.

## Skatīt arī

* Fotoefekts
Zalktis

Zalktis var būt:
* Zalkša zīme latviešu ornamentikā
* Zalkšu dzimtas čūsku suga 
* Āfrikas zalkšu dzimtas čūsku suga
* Kārpaino zalkšu dzimtas čūsku suga 
* Ūdensčūsku dzimtas čūsku suga
* Parastais zalktis - Eiropā, kā arī Latvijā izplatīta zalkšu dzimtas suga
Emisija

**Emisija** ( — 'izlaišana') var būt:
* emisija (elektronika) — elektromagnētiskā starojuma izstarošana vai dažādu daļiņu (visbiežāk elektronu) izsviešana no dažādiem materiāliem
** termoelektronu emisija;
** sekundārā emisija;
** fotoemisija;
* emisija (ekoloģija) — ekoloģijā kaitīgu vielu izmešana apkārtējā vidē;
* emisija (ekonomika) — naudas un vērtspapīru izlaide apgrozībā.
Kapacitāte

**Kapacitāte** ( — 'ietilpība') var būt:
* Elektriskā kapacitāte — spēja uzkrāt elektrisko lādiņu
* Kapacitāte — kā vispārīgs ietilpības apzīmējums, piemēram, akumulatora kapacitāte, elektroniskās atmiņas kapacitāte
Elektriskā kapacitāte

**Elektriskā kapacitāte** ( — 'ietilpība') ir materiālu ķermeņu (strāvas vadītāju) vai to sistēmu spēja uzkrāt elektrisko lādiņu. Kapacitāti izsaka kā vadītāja uzkrātā lādiņa q attiecību pret vadītāja virsmas potenciālu \varphi un apzīmē ar C. Kapacitāte rāda, cik liels elektriskais lādiņš ir nepieciešams, lai vadītāja virsmas potenciāls izmainītos par vienu vienību.

::: C=\frac{q}{\varphi}

Kapacitāte ir atkarīga no ķermeņa izmēriem un formas, kā arī no vides, kurā atrodas vadītājs, absolūtās dielektriskās caurlaidības.

Izolētas lodes kapacitāte C=4\pi \varepsilon r, kur \varepsilon ir vides absolūtā dielektriskā caurlaidība, r ir lodes rādiuss.

SI sistēmā kapacitāti mēra farados. Vienu faradu liela kapacitāte nozīmē, ka, vadītāja lādiņam palielinoties par vienu kulonu, virsmas potenciāls pieaug par vienu voltu.

1 farads ir ļoti liela kapacitāte, piemēram, Zemes kapacitāte ir ~700 µF. Elektronikā izmantojamo kondensatoru kapacitāti parasti mēra mikrofarados vai pikofarados. 

Ja vairāki vadītāji atrodas līdzās, to kapacitātes mainās un vadītāju sistēmas kapacitāte nav vienāda ar izolētu vadītāju kapacitāšu summu. 

## Skatīt arī
* Kondensators
* Kapacitāte
* Farads

## Atsauces
Lietderības koeficients

**Lietderības koeficients** ir dzinēja, mašīnas vai citas sistēmas svarīgs raksturlielums, kas nosaka sistēmas enerģijas izmantošanas vai pārveidošanas efektivitāti. Lietderības koeficientu **η** izsaka kā lietderīgi izmantotās enerģijas attiecību pret sistēmai pievadīto summāro enerģiju. Tas ir bezdimensionāls lielums, kas var atrasties robežās no 0 (pilnīgi neefektīvai ierīcei) līdz 1 (ideālai absolūti efektīvai iekārtai). Lietderības koeficientu mēdz arī izteikt procentos no 0% līdz 100%.

Tā kā reālās sistēmās vienmēr novērojami enerģijas zudumi (berze, apkārtējo ķermeņu sasilšana u. c.), η vienmēr ir mazāks pa 1. Piemēram, iekšdedzes dzinēju lietderības koeficients sasniedz 40 — 50%, elektroģeneratoru — 95%, strāvas transformatoru — 98%. Dzīvo augu fotosintēzes lietderības koeficients parasti ir 6 — 8%, bet hlorellai tas sasniedz 20 — 25%.

Dažreiz lietderības koeficientu aprēķina tādā veidā, ka tas var izrādīties lielāks par 1. Piemēram, apskatot siltumsūkņus, to darbībai patērētā elektroenerģija ir daudz mazāka nekā iekārtas darbībā iegūtā siltumenerģija. Šāda situācija rodas tādēļ, ka aprēķinos izmanto nevis pilno siltumsūknim pievadīto enerģiju, bet tikai to enerģiju, kura prasa darbu tās iegūšanai (elektroenerģiju). Pārējā enerģija tiek ņemta no apkārtējās vides.
Vampīrs (nozīmju atdalīšana)

**Vampīrs** (no serbhorvātu valodas - *vampir*) var būt:
* Vampīrs - folkloristisks, izdomāts asinssūcējs
* Vampīrs (sikspārnis) jeb vampīrsikspārnis - sikspārņu dzimtas dzīvnieks, kas pārtiek no siltasiņu dzīvnieku asinīm
Krasnobroda

**Krasnobroda** () ir pilsēta Polijas austrumos, Ļubļinas vojevodistē, uz dienvidiem no Zamoscas pie Vepšas upes. Polijas kampaņas laikā 1939. gada 23. septembrī pie pilsētas notika Krasnobrudas kauja. Polijas armija atguva kontroli pār pilsētu, un tā bija viena no pēdējām kaujām Eiropā, kurā no abām pusēm tika izmantota kavalērija.

## Atsauces

## Ārējās saites
Stočeka Lukovska

**Stočeka Lukovska** () - pilsēta Polijas austrumos, Ļubļinas vojevodistē, uz rietumiem no Lukovas. 1831. gadā pie pilsētas notika viena no pirmajām Novembra sacelšanās kaujām - Stočekas kauja.
Annopole

**Annopole** () ir pilsēta tā paša nosaukuma gminas centrs Polijas austrumos, Ļubļinas vojevodistē, uz rietumiem no Krasņikas pie Vislas upes.

## Atsauces

## Ārējās saites
Pjaski

**Pjaski** (), vēsturiski **Pjaski Luterske** (*Piaski Luterskie*), ir pilsēta Polijas austrumos, Ļubļinas vojevodistē, uz dienvidaustrumiem no Ļubļinas. 16. un 17. gadsimtā liela daļa iedzīvotāju bija protestanti, no kā cēlies pilsētas agrākais nosaukums.

Pie pilsētas atrodas 342 metru augsts TV retranslācijas tornis - viens no augstākajiem valstī.

## Atsauces

## Ārējās saites
Juzefova

**Juzefova** var būt:

* Juzefova (*Józefów*) — pilsēta Polijā, Ļubļinas vojevodistē;
* Juzefova (*Józefów*) — pilsēta Polijā, Mazovijas vojevodistē;
* Juzefova — apdzīvota vieta Latvijā, Augšdaugavas novada Naujenes pagastā.
Juzefova (Ļubļina)

: *Ir arī citas apdzīvotas vietas ar šādu nosaukumu — skatīt [[Juzefova]]*

**Juzefova** () ir pilsēta Polijas austrumos, Ļubļinas vojevodistē, uz rietumiem no Tomašovas Lubelskas. 2. pasaules kara laikā Juzefova kādu laiku bija poļu pretošanās kustības kaujinieku kontrolē, un pilsētas apkārtnē 1944. gada 25.—26. jūlijā notika Osuhu kauja — viena no ievērojamākām partizānu kaujām Polijā kara laikā.

## Atsauces

## Ārējās saites
Divāna raksts

**Divāna raksts** ir arābu kaligrāfijas raksta slīpraksta veids, kas izveidojās 16. gadsimta Osmaņu impērijā. Tā autors ir Hūsams Rūmi un raksts visplašāk tika izmantots sultāna Suleimana I Lieliskā valdīšanas laikā (1520-1566).

Par Divāna rakstu to sauca tādēļ, ka to visbiežāk lietoja Osmaņu impērijas divāns (vezīru sapulce, jeb valsts padome) un tā rakstības pamati bija sultāna pils noslēpums. Visiem nebija zināmi raksta pamatprincipi, jo rakstīt šādā rakstā mācēja tikai daži speciālisti un viņu izcilākie mācekļi. Šo rakstu lietoja visiem sultāna dekrētiem, rīkojumiem un likumiem.

Divāna rakstam pastāvēja divi veidi:
# **Rika** stils, kurā netika lietotas nekādas dekorācijas un tā burtu līnijas bija iespējami taisnas, izņemot burtu lejas daļā.
# **Želi**, jeb tīrais stils. Šis raksts atšķiras ar burtu savstarpējo savienojumu un tā burtiem ir taisnas līnijas no augšas līdz lejai. Interpunkcija un papildus ornamenti tiek attēloti tā, lai raksts izskatītos kā viengabala ornaments. Tā kā šajā rakstā burtus lasīja pēc to savstarpējā savienojuma, nevis kārtības, kā parasti, tad šo stilu bija ļoti grūti lasīt un tas bija grūti viltojams.

center|Divāna burtveidola Želi paveids
center|400px
Divāna raksts izceļas ar tā skaisto ornamentu un harmoniju. Mazākos rakstus uzskata par daudz labākiem šī stila paraugiem. Šo stilu joprojām lieto vairāki monarhi īpaši svarīgos rakstos (ceremonijās, ielūgumos u.c.) un tam ir liela mākslinieciska vērtība.
Ostrova Lubelska

**Ostrova Lubelska** () - pilsēta Polijas austrumos, Ļubļinas vojevodistē, uz austrumiem no Lubartovas.
Nuvistors

thumb|300px|Dažādi nuvistori
**Nuvistors** ( — ‘jauns’ un *vista* — ‘skats’) ir miniatūra elektronu lampa metālkeramiskā izpildījumā. Nuvistori parasti ir triodes vai tetrodes, retāk — pentodes. 

## Uzbūve
Nuvistoru elektrodi (anods, katods, tīkliņi) ir koncentriski novietoti, ar cilindriskām darba virsmām, kas lampas apakšdaļā pāriet koniskās. Elektrodi tiek stiprināti pie keramikas diska lampas pamatnē, kas vienlaicīgi ir izolators elektrodu izvadiem. Tā kā nuvistoru konstrukcija nepieļauj gaisa atsūknēšanu no pabeigtas ierīces, tos montē ar automātiem vakuuma kamerās.

## Izmantošana
Nuvistorus izmanto speciāliem mērķiem paredzētā elektroniskā aparatūrā (piemēram, iekārtās, kam jābūt izturīgām pret radiācijas iedarbību). Nuvistori iztur līdz 15 g lielu pārslodzi un paaugstinātu vibrāciju. Tie var darboties plašā temperatūru intervālā no -60 līdz 250&nbsp;°C. Nuvistorus var lietot pastiprinātāju ieejas pakāpēs un heterodīnos mazā paštrokšņu līmeņa dēļ. Nuvistoru darba frekvenču diapazons sasniedz 800 MHz.

## Ārējās saites
Rīcības programma (1968)

**Rīcības programma** ir politisks plāns, ko izstrādāja Aleksandrs Dubčeks un viņa domubiedri Čehoslovākijas komunistiskajā partijā. Tas tika publicēts 1968. gada 5. aprīlī. Programma paredzēja Čehoslovākijas Sociālistiskajai republikai atrast savu ceļu kā sasniegt sociālismu, neatkarīgi no PSRS.

## Individuālās brīvības
Attiecībā uz individuālajām brīvībām šī programma solīja nodrošināt runas un pārvietošanās brīvību, tajā skaitā arī iespēju ceļot uz Rietumvalstīm, kā arī solīja izbeigt patvaļīgus arestus, drošības iestādes pakļaut parlamentārajai kontrolei un palielināt tiesu varu un lomu, lai gan programma neparedzēja to pilnīgu neatkarību.

## Ārējās saites
* The Action Programme of the Communist Party of Czechoslovakia Čehoslovākijas komunistiskās partijas Rīcības programma
Tišovce

**Tišovce** () - pilsēta Polijas austrumos, Ļubļinas vojevodistē, uz ziemeļaustrumiem no Tomašovas Lubelskas. 1655. gadā šeit tika noslēgta Tišovces konfederācija (*Konfederacja tyszowiecka*) cīņai pret zviedriem.
Konvikts

**Konvikts** ir internātskola pie, parasti, katoļu ģimnāzijām un teoloģijas fakultātēm. Konviktu parasti uztur vietējā bīskapija.
Frampole

**Frampole** () ir pilsēta un tāda paša nosaukuma gminas centrs Polijas austrumos, Ļubļinas vojevodistē, uz ziemeļiem no Bilgorajas.

Pilsēta dibināta 1705. gadā un tai ir unikāls regulārs plānojums — ap centrālo laukumu ir ielas koncentrisku kvadrātu veidā.

Polijas kampaņas laikā 1939. gada 13. septembrī *[[Luftwaffe (Vērmahts)|Luftwaffe]]* bumbvedēji pilsētu faktiski noslaucīja no zemes virsas, kaut arī šeit nebija ne armijas daļu, ne citu militāru mērķu. Bombardēšana tika veikta pilsētas novietojuma un plānojuma dēļ, lai praksē izmēģinātu kādas pilsētas bombardēšanu — veiktu bumbvedēju "piešaudi". Mūsdienās pilsētas iedzīvotāju skaits ir tikai puse no pirmskara iedzīvotājiem.

## Atsauces

## Ārējās saites
Stienīšu lampa

**Stienīšu lampa** jeb **stieņlampa** - ļoti miniatūra elektronu lampa (pentode) stikla balonā ar lokaniem izvadiem un stienīšveida elektrodiem.
thumb|300px|Dažādas stienīšu lampas

## Uzbūve
Stienīšu lampas pēc ārējā izskata maz atšķiras no citām miniatūrajām lampām. To elektrodu sistēma ievietota nelielā stikla balonā ar lokaniem izvadiem balona apakšdaļā (parasti tām ir viens papildus izvads balona augšdaļā). Atšķirībā no citām radiolampām, stienīšu lampām elektrodi (tīkliņi) izveidoti nevis stieples spirāļu, bet tievu paralēlu stienīšu veidā (no tā cēlies ierīces nosaukums). Stienīši var būt ar apaļu vai taisnstūrveida šķērsgriezumu. Stienīšu lampām ir tiešās kvēles katods un pazemināts kvēles spriegums (parasti 1 V). Arī anodspriegums stienīšu lampām ir daudz mazāks, sākot pat no 6 V, tādēļ ekonomiskuma ziņā stienīšu lampas maz atšķīrās no tranzistoriem.

## Darbības princips
Stienīšveida elektrodi darbojas kā elektrostatiskas lēcas, formējot elektronu plūsmu lampā un uzlabojot strāvas sadalījumu tajā. Ar to izskaidrojums stienīšu lampu mazais enerģijas patēriņš, salīdzinājumā ar spirālveida tīkliņu lampām, jo stienīši daudz mazāk traucē elektronu plūsmai un nevēlamās "tīkliņstrāvas" stienīšu lampās ir mazākas.

## Izmantošana
thumb|100px|Stienīšu lampa 1П24Б-В (lampas 1П24Б variants ar paaugstinātu mehānisko izturību)
Stienīšu lampas izmantoja elektroniskā aparatūrā, kas paredzēta barošanai no akumulatoriem vai baterijām. Tās varēja darboties maztrokšņojošos signālu pastiprinātājos līdz pat 200 MHz frekvencei, jaucējos, heterodīnos, mazjaudas radiostaciju izejas pakāpēs. Šādas lampas sāka ražot 20. gadsimta 50. gados, taču īpaši lielu izplatību tās neguva, jo nespēja konkurēt ar tranzistoriem (tomēr PSRS tika saražoti vismaz 200 miljoni šī tipa lampu). Vēl ilgi pēc tranzistoru parādīšanās stienīšu lampas pielietoja speciālas nozīmes (militārajā, kosmiskajā) aparatūrā, kur vienlaicīgi ar ekonomiskumu bija nepieciešama izturība pret radiāciju.

## Interesanti fakti
Pirmā mākslīgā Zemes pavadoņa Sputņik-1 radioraidītāji bija uzbūvēti, izmantojot stienīšu lampas. Šo radioraidītāju izejas pakāpē bija stienīšu lampa - pentode 1П24Б. Ar tās palīdzību cilvēcei tika noraidīti vēsturē pirmie radiosignāli no kosmosa. Arī pirmais kosmonauts - Jurijs Gagarins - ar Zemi sarunājās, lietojot radioraidītāju ar tādām pašām lampām.

## Ārējās saites
* Советская лампа против американского транзистора 

## Atsauces
Augustova

**Augustova** () jeb **Augustava** () ir pilsēta Polijas ziemeļaustrumos, Podlases vojevodistē, uz dienvidiem no Suvalkiem. Uz ziemeļaustrumiem no pilsētas atrodas liels meža masīvs — 1600&nbsp;km2 lielā Augustovas gārša (*Puszcza Augustowska*). Caur pilsētu XIX gadsimtā izveidots Augustovas kanāls, kas savieno Vislas un Nemunas upes.

## Vēsture
Rakstos pirmoreiz minēta 1496. gadā, bet pilsētas tiesības 1557. gadā tai piešķīra Sigismunds II Augusts, no kura arī pilsētas nosaukums. Līdz Ļubļinas ūnijai 1596. gadā pilsēta ietilpa Lietuvas lielkņazistē, bet vēlāk — Polijā, kaut arī pilsētas kapi bija Lietuvas lielkņazistes teritorijā. Pēc Polijas dalīšanas 1795. gadā Augustovu anektēja Prūsija, bet no 1807. gada tā bija Varšavas hercogistes, bet vēlāk — Polijas karalistes (Krievijas) sastāvā.

Pirmā pasaules kara laikā 1915. gada februārī šeit notika Otrā Mazūrijas ezeru kauja, kurā piedalījās Krievijas Impērijas armijas XX. korpuss, kurā dienēja vairāk kā 10 000 latviešu, kaujas pilsētas apkārtnē notika arī poļu-lietuviešu kara laikā 1920. gadā. 

Otrā pasaules kara Polijas kampaņas laikā 1939. gadā pilsētu ieņēma Sarkanā armija, atšķirībā no citām Polijas austrumu teritorijām, tā tika atdota Polijai. 1945. gada jūnijā apkārtnes mežos (arī tuvējā Lietuvā) NKVD un poļu varas iestādes veica liela mēroga *[[Armia Krajowa]]* kaujinieku tvarstīšanas operāciju. Tika apcietināti apmēram 2000 poļu kaujinieku.
1970. gadā Augustova tika oficiāli atzīta par kūrortpilsētu.

2007. gadā, sakarā ar *[[Eiropas autoceļš E67|Via Baltica]]* Augustovas apvedceļa izbūvi (ceļš gāja cauri pilsētas centram), izcēlās konflikts starp Polijas valdību un Eiropas Komisiju. EK un vairākas ekoloģiskās organizācijas uzskatīja, ka jaubūvējamais autoceļš izjauks ekoloģisko līdzsvaru Rospudas upes ielejā — aizsargājamā dabas teritorijā un iecienītā ūdenstūrisma maršrutā. 2009. gadā Polijas valdība paziņoja, ka ceļu būvēs, apejot aizsargājamo upes ieleju.

## Pilsētā dzimuši
ASV matemātiķa Emīla Leona Posta (*Emil Leon Post*, 1897—1954) dzimtā pilsēta.
Vara(II) oksīds

**Vara(II) oksīds** (CuO) ir divvērtīgā vara un skābekļa binārais savienojums, kurš pieder pie bāziskajiem oksīdiem. Vara(II) oksīda kristālā varš un skābeklis ir attiecībā 1:1 (uz vienu vara atomu ir viens skābekļa atoms). Vara(II) oksīds ir pulverveida viela melnā krāsā.

## Atrašanās dabā
Vara(II) oksīds dabā sastopams melnas krāsas minerāla tenorīta jeb melakonīta veidā.

## Iegūšana
Laboratorijā vara(II) oksīdu var iegūt no vara(II) hidroksīda, nitrāta, vai karbonāta, mēģenē ieliekot nedaudz attiecīgās vielas un to karsējot.

Cu(OH)2 → CuO + H2O

Var iegūt arī, karsējot gaisā metāliskā vara pulveri (no 185&nbsp;°C līdz 1100&nbsp;°C, augstākā temperatūrā rodas vara(I) oksīds).

2Cu + O2 → 2CuO.

## Fizikālās īpašības
Vara oksīds ir cieta, melna, ūdenī praktiski nešķīstoša viela. Kūst 1326&nbsp;°C temperatūrā (bez skābekļa piekļuves).

## Ķīmiskās īpašības
Reaģē ar skābēm. Rodas sāls un ūdens.

CuO + H2SO4 → CuSO<sub>4</sub> + H2O
Rihtera skala

**Rihtera skala** ir skaitļu skala, kuru 1935. gadā izveidoja Čārlzs Rihters, lai izteiktu zemestrīces stiprumu jeb **magnitūdu**. Rihtera skala ir logaritmiska skala, kur magnitūdas maksimālā vērtība ir 10. Pēc novecojušas definīcijas, magnitūda ir nosacīta mērvienība, kas norāda zemestrīcē vai eksplozijā izdalītās enerģijas daudzumu uz platības vienību, tomēr mūsdienās tiek ieteikts terminu 'magnitūda' lietot kā sinonīmu zemestrīces stiprumam. Agrāk lietoja arī jēdzienu "balles pēc Rihtera skalas", bet mūsdienās tas aizstāts ar magnitūdas vērtībām, un biežāk lietotā seismiskās magnitūdas skala ir momenta magnitūdas skala. Magnitūdas skalu vērtības nedrīkst jaukt ar intensitātes skalu vērtībām (sk. Merkalli skala).

## Rihtera skalas vērtību saistība ar tipiskiem novērojumiem netālu no epicentra

## Atsauces

## Ārējās saites
Konstrukcija

**Konstrukcija** ( — 'uzbūve') var būt:
* jebkuras tehniskas sistēmas (piemēram, mašīnas, celtnes, aparāta vai detaļas), tās daļu un elementu izveidojums (ārējā forma), uzbūve un elementu savstarpējā mijiedarbība; arī pati tehniskā sistēma (piemēram, būvkonstrukcija);
* izveidojums darba rasējumā (piemēram, mašīnai vai tās elementam);
* uzbūve, sastāvdaļu izkārtojums (piemēram, mākslas darbā vai tekstā);
* valodniecībā valodas vienību (parasti vārdu) savienojums, kam ir noteiktas gramatiskās īpašības.
LTV1

**LTV1** (**Latvijas Televīzija 1**) ir Latvijas Televīzijas kanāls. LTV1 ir plaša satura televīzijas kanāls visai ģimenei. Kanālā pārraida ziņas, analītiskus informatīvos raidījumus, diskusijas, intervijas, dokumentālās un mākslas filmas, seriālus, kultūras raidījumus, teātra izrādes, koncertus, sporta raidījumus, erudīcijas spēles, muzikālas pārraides un šovus. LTV1 bija 2021., 2022., 2023., 2024. un 2025. gadu skatītākais televīzijas kanāls Latvijā.

## Vēsture
Pirmā izmēģinājuma televīzijas pārraide Latvijā notika . Stundu pirms plānotās pirmās eksperimentālās elektroniskās TV pārraides, ekrānos parādījās testobjekts (testtabula) aparātu regulēšanai, bet 19:00 ekrānos parādījās titri par eksperimentālo pārraidi un radiofona diktori, kuri pieteica Rīgas Kinostudijas 1947. gada mākslas filmu "Mājup ar uzvaru". Pirmos vārdus paziņoja diktori Aina Grīviņa un Jurijs Kočetkovs: "Sākam Rīgas televīzijas eksperimentālās pārraides. Šodien jūs redzēsiet filmu "Mājup ar uzvaru"".  notika otrā televīzijas pārraide. Skatītājiem demonstrēja Kijivas kinostudijas filmu "Tālais jūras brauciens" (*В дальнем плавании*, 1945). Nākamā televīzijas pārraide notika tikai 20. novembrī. Regulāri raidījumi sākās . Televīzijas centram tajā laikā vēl nebija atļaujas veidot televīzijas pārraides, bet gan tikai tehniski nodrošināt to veidošanu un pārraidīšanu.

Kopš  kanālā rāda ikdienas ziņu raidījumu "Panorāma". 1993. gadā iznāca jauns divas stundas ilgs informatīvi izklaidējošais raidījums "Rīts", kas bija pirmais tāda veida raidījums Latvijas Televīzijā.  raidījumu pārdēvēja par "Labrīt, Latvija!", bet  par "Rīta Panorāma".

## LTV1 logo

Attēls:LTV1 Logo 1991 - 1995.png|1991.–1997.
Attēls:LTV1_logo_1997.png|1997.–2000.
Attēls:LTV1 Logo 2000 - 2002.png|2000.–2002.
Attēls:Latvijas Televīzija 1 2003-2006.png|2003.–2006.
Attēls:LTV1 logo.svg|2006.–2013.
Attēls:LTV1 logo 2013.svg|2013.—2017.
Attēls:LTV1 logo 2017.png|2017.—2022.
Attēls:LTV1 (2022).svg|kopš 2022. gada 11. novembra


## Atsauces

## Ārējās saites

* Interneta televīzija
LTV7

**LTV7** (**Latvijas Televīzija 7**) ir Latvijas Televīzijas kanāls, kas sāka raidīt  kā **LTV2**. Tagadējais nosaukums kanālam ir kopš .

Kanālā skatāmi raidījumi par dabu un ceļojumiem, izklaidējoši raidījumi, populārā mūzika, kā arī filmas un seriāli. Kanālā liels uzsvars ir uz dažādiem sporta pasākumiem, to tiešraidēm un analīzi. Tāpat skatāmi LTV1 raidījumu atkārtojumi un arhīva materiāli.

## Vēsture
2002. gada 4. decembrī Latvijas Televīzija paziņoja, ka **LTV2** nosaukums tiks mainīts uz **LTV7**, un tas stāsies spēkā 2003. gada 1. janvārī. Izmaiņu mērķis bija atgūt skatītāju un reklāmdevēju uzticību, kā arī nodrošināt vienotu un līdzvērtīgu kanālu darbību. LTV ģenerāldirektors Uldis Grava norādīja, ka LTV2 līdz šim bija uzskatāms par otršķirīgu kanālu ar zemiem reitingiem un zemu reklāmdevēju uzticību. Viņš uzsvēra, ka izmaiņas ir nepieciešamas, lai pārtrauktu šādu praksi.

Izmaiņas ietvēra ne tikai nosaukuma maiņu, bet arī jaunu logo, programmas tēlu un saturu. Logo autors bija LTV mākslinieks Kristaps Skulte, un kanāla jaunais moto bija "Ik diena kā svētdiena!". Vienots korporatīvais logo tika ieviests gan LTV1, gan LTV7, nodrošinot vienotu vizuālo identitāti. Kanālu pārveides laikā tika uzsvērta arī "stingra cenu politika", lai nodrošinātu stabilitāti reklāmas tirgū.

Kanāla reorganizācija paredzēja tīrāku programmas struktūru, likvidējot zemas kvalitātes un fragmentētus raidījumus. LTV7 kļuva par platformu kvalitatīvam un daudzveidīgam saturam, īpašu uzmanību pievēršot jauniešu un tajā laikā mazākumtautību auditorijām.

No 2025. gada 1. janvāra LTV7 saturs tiek nodrošināts tikai valsts valodā, kā lēmis SEPLP. Raidījums «Šovakar. LSM+ ziņas» krievu valodā, kas iepriekš bija vienīgais raidījums, kurā netika izmantota valsts valoda, tagad ir pieejams tikai sociālajos medijos un LSM+ platformā.

## LTV2/LTV7 logotipi

Attēls:LTV2 Logo 1991 - 1995.png|1991–1997
Attēls:LTV2_logo_1997.png|1997–2000
Attēls:LTV2 Logo 2000 - 2002.png|2000–2002
Attēls:LTV7 logo 2003-2006.jpg|2003–2006
Attēls:LTV7 Logo 2006 - 2012.png|2006–2012
Attēls:LTV7 Logo.png|2012–2021
Attēls:LTV7 Logo 2021.svg|kopš 2021. gada 18. novembra


## Atsauces

## Ārējās saites

* Interneta televīzija
Takelāža

[thumb|[Jahtas takelāža]]

**Takelāža** () — kuģu (parasti buru kuģu) trošu, virvju, ķēžu, bloku un citu ierīču kopums. Takelāžu izmanto rangouta (virsklāja konstrukciju, piemēram, mastu) nostiprināšanai, buru pacelšanai, nolaišanai un vadīšanai; dažādu kravu celšanai un citiem nolūkiem.

Par takelāžu sauc arī celtniecības un citos montāžas darbos izmantojamās celšanas ierīču troses, tauvas un ķēdes.

Aeronautikā ar takelāžu saprot piederumus, kas saista gaisa kuģa aerostata daļu ar gondolu.

## Stāvošā takelāža
Par stāvošo takelāžu sauc saites, kuras paredzētas rangouta daļu stiprināšanai un noturēšanai. Tās izgatavo no tērauda troses. Pie stāvošās takelāžas pieskaita sekojošas saistes:
* vaterštaga - saite, kura notur bušpritu tā apakšā un atrodas kuģa diametrālajā plaknē;
* vaterbakštagas - saites, kuras notur bušpritu no sāniem labajā un kreisajā bortā;
* štagas - saites kuģa diametrālajā plaknē, kuras notur vertikālo rangoutu - mastus vai stengas. Uz štagas bieži paceļ stakseli vai klīveru. Štaga var tikt novilkta arī starp mastiem;
* vantis - saites, kuras notur mastus vai stengas no bortiem;
* bakštagas - saites, kuras novilktas tāpat kā vantis no mastiem uz bortiem, bet nostiprinātas tuvāk kuģa pakaļgalam.

## Skrejošā takelāža
Par skrejošo takelāžu sauc pārvietojamas saites, kuras paredzētas buru, rāju, gafeļu pacelšanai un nolaišanai, kā arī buru pagriešanai. Skrejošo takelāžu bieži izgatavo no augu trosēm. Pie skrejošās takelāžas pieskaita sekojošas saites:
* falles - saites, kuras paredzētas buru, rāju, reiku vai stengas gala, ja tas balstās mastā un slīd pa to, pacelšanai un nolaišanai;
* škoti - saites ar kurām notiek tiešā buru vadība. Škotu stiprina pie buras apakšējā, aizmugurējā stūra vai bomja;
* brasi - saites ar kuriām pagriež rājas vai pievelk augšējo, aizmugurējo buras stūri;
* topenantes - saites, kuras notur bomi horizontāli, lai novērstu pārmērīgu buras auduma izstiepšanu. Topenantes novelk no bomja uz masta galu un tām ir talrepi, lai šīs saites varētu secīgi pievilk vai atlaist;
* galsi - saites, kuras kalpo buru priekšējo, apakšējo stūru pievilkšanai un stiprināšanai.

## Atsauces

## Ārējās saites

* Buru kuģu takelāža. 
* Video par takelāžu.
Žoržs Bizē

**Žoržs Bizē** (;  — ) bija franču komponists, operas “Karmena” autors.

## Biogrāfija

Žoržs Bizē piedzima Parīzē. Viņa tēvs bija dziedātājs un komponists amatieris. Vecāki viņu nosauca par **Aleksandru Cēzaru Leopoldu Bizē** (), bet kristībās viņš ieguva vārdu Žoržs, ar kuru vēlāk kļuva pazīstams.

Viņš bija apdāvināts bērns, jo jau agri pazina notis un divas nedēļas pirms 10 gadu jubilejas iestājās Parīzes konservatorijā (1848). 1857. gadā viņš to pabeidza. Par diplomdarbu kantāti “Kloviss un Klotilde” konservatorija piešķīra Bizē lielo Romas prēmiju, kas ļāva apceļot Itāliju.

Neilgi pēc atgriešanās, 1861. gadā, nomira viņa māte. 1863. gadā viņš uzrakstīja operu “Pērļu zvejnieki”. Pēc diviem gadiem sekoja opera “Ivans Bargais”, bet vēl pēc viena gada opera “Pertas skaistule”. 1871. gadā tapa viņa opera “Džamilē”. 1875. gadā tapa viņa slavenākais darbs — opera “Karmena”.

Savas dzīves laikā viņš sarakstīja vienu simfoniju (kā mājasdarbu konservatorijā), bet otru tā arī nepabeidza. Sarakstījis arī opereti “Doktors Mirakls” (1857), mūziku Alfonsa Dodē drāmai “Arliete” (1872), garīgās mūzikas darbus, skaņdarbus klavierēm, dziesmas un citus sacerējumus. Bijis arī atzīts pianists.

Žoržs Bizē nomira trīsdesmit sešu gadu vecumā no sirdstriekas Parīzes piepilsētā Buživālā.

## Piezīmes un atsauces

## Ārējās saites

* Žoržs Bizē allmusic.com 
* Georges Bizet (1838—1875) 
* Žorža Bizē notis IMSLP
Teritorija

**Teritorija** ir telpisks jēdziens, kas apzīmē noteiktu zemes, ūdeņu vai gaisa telpas daļu ar skaidri noteiktām vai netieši pieņemtām robežām, kā arī ar to saistītu resursu, lietojuma un pārvaldības kārtību. Šī platība var atrasties valsts, kopienas, organizācijas vai indivīda pārvaldībā vai ietekmē, un tai piemīt juridiskas, politiskas, ekonomiskas un ekoloģiskas dimensijas. Plašākā nozīmē teritorija apzīmē jebkuru ģeogrāfiski vai funkcionāli definētu apgabalu, kuram ir noteikts lietošanas mērķis un identitāte. Teritorijai ir centrāla nozīme telpiskajā organizācijā, jo tā strukturē politiskās, saimnieciskās un sociālās attiecības, nosaka piekļuvi resursiem, robežu noteikšanu, suverenitāti un jurisdikciju, kā arī ietekmē kultūras un identitātes veidošanos. Politoloģijā un ģeogrāfijā ar to saprot valstu, pašvaldību un administratīvo vienību pārvaldītās teritorijas, savukārt bioloģijā un ekoloģijā jēdziens apzīmē sugas aizņemto dzīves telpu, kas nodrošina barību, vairošanās iespējas un patvērumu. Abos gadījumos teritorija funkcionē kā regulatīvs rāmis resursu izmantošanai un mijiedarbības noteikumiem.

Vārds ‘teritorija’ cēlies no latīņu *territorium* — “zeme”, “apgabals” —, kas sākotnēji apzīmēja romiešu pilsētas vai valsts pārvaldīto zemi. Mūsdienās šis termins ir pamatkategorija ģeogrāfijā, politoloģijā, starptautiskajās attiecībās un telpiskajā plānošanā, kā arī būtisks jēdziens bioloģijā un uzvedības zinātnēs, kas apraksta cilvēku un dzīvnieku telpisko organizāciju un mijiedarbību.

## Ārējās saites
Pusprezidentālisms

**Pusprezidentālisms** ir valdīšanas forma, kurā apvienojas gan prezidentālās, gan parlamentārās sistēmas elementi. Šajā gadījumā prezidentu ievēlē valsts pilsoņi un prezidents aktīvāk piedalās valdības un administrācijas veidošanā. Valdība par savu darbību ir atbildīga gan parlamentam, gan prezidentam.

Pusprezidentālā valdīšana pastāv Francijā, Somijā un vairākās valstīs, kas atrodas pārejas stadijā no diktatūras uz demokrātiju.

## Ārējās saites
Prezidentālisms

thumb|Valstu pārvaldes formas 2021. gadā. Zilā krāsā iekrāsotas prezidentālās republikas

**Prezidentālisms** ir valsts pārvaldes iekārta, kurā valsts galva ir prezidents, prezidents veido valdību un vada tās darbu, prezidents ir arī neatkarīgs no likumdevēja un var ietekmēt tā darbību.

Valstīs ar prezidentālo iekārtu prezidents ir noteicošā politiskā institūcija un nācija uztic atbildību par valsti vienam cilvēkam. Prezidentālisms ir izplatīts daudzviet pasaulē. Vispazīstamākais prezidentālās sistēmas piemērs ir ASV.

Prezidentālai republikai ir raksturīga ievērojama prezidenta loma valsts orgānu sistēmā, kā arī valsts un valdības galvas pilnvaru apvienošana prezidenta rokās. To arī sauc par duālo republiku, akcentējot uz noteiktu divu varu sadalījumu: stipras izpildvaras koncentrēšana prezidenta rokās, likumdošanas varas — parlamenta rokās.

Prezidentālas republikas raksturīgas pazīmes:
* parlaments neizvēlas prezidentu. To izvēlas vai nu tiešās tautas vēlēšanās (piemēram, Kolumbijā), vai vēlēšanu kolēģija (piemēram, ASV);
* prezidents veido valdību. Prezidents ir faktiski un juridiski valdības galva. premjerministra posteņa vai nu nav, kā, piemēram, ASV, vai prezidents ieceļ valdības galvu (Kamerūna, Kotdivuāra). Valdība ir tieši pakļauta tikai prezidentam, nevis parlamentam, un tikai prezidents var gāzt valdību;
* ar tādu valdības formu prezidentam ir daudz plašākas pilnvaras, salīdzinot ar parlamentāru republiku — viņš ir izpildvaras galva, apstiprina likumus ar savu parakstu, viņam ir tiesības atlaist valdību. Sadalot varu, prezidentālā republikā prezidents bieži zaudē parlamenta atlaišanas tiesības, parlaments zaudē tiesības izteikt neuzticību valdībai, bet var atstādināt prezidentu caur impīčmenta procedūru.

## Ārējās saites
AU

**AU**, **Au** vai **au** var apzīmēt:

* Astronomiskā vienība (au) — attāluma mērvienība;
* Zelts (Au) — metāls;
* Austrālijas ISO 3166-1 kods;
* Āfrikas Savienība — starptautiska organizācija;
* AU — audio failu formāts.
Mūžīgā filozofija

**Mūžīgā filozofija** (, ) ir metafiziska uzskatu sistēma, kas runā par cilvēci visos laikos un vietās vienojošu domas kopību un zināšanām par "dievišķo Realitāti". Jēdzienu "mūžīgā filozofija" pirmoreiz izmantoja itāļu teologs Agostino Steuko savā grāmatā "**" 16.gs. vidū.

## Literatūra

* Huxley, A. *Perennial philosophy*. London: Chatto and Windus, 1946. 358 p.
* Copenhaver, B., Schmitt, C. *Renaissance Philosophy*. London: Oxford University Press, 1992. 450 p.
* Haisch, B. *The God Theory: Universes, Zero-Point Fields and What's Behind It All*. RedWheel/Weiser, 2006. 157 p.

## Atsauces
Titāna izopropoksīds

**Titāna izopropoksīds** (Ti(OCH(CH3)2)4) (tam iespējami arī daudzi citi nosaukumi) ir bezkrāsains šķidrums, kas reaģē ar ūdeni. Tas ir alkoksīds un to lieto par dažu titāna savienojumu izejvielu. Nepolāros šķīdinātājos titāna izopropoksīds ir monomērs. Lēnām reaģējot ar gaisa mitrumu, tas kļūst dzeltens. Mitrā gaisā virs titāna izopropoksīda virsmas veidojas balti dūmi.

## Iegūšana
Titāna izopropoksīdu iegūst titāna tetrahlorīda reakcijā ar izopropanolu:

TiCl4 + 4CH(CH3)2)OH --> Ti(OCH(CH3)2)4 + 4HCl

Reakcijā kā blakusprodukts veidojas hlorūdeņradis.

## Reakcijas
Titāna izopropoksīds reaģē ar ūdeni, veidojot titāna dioksīdu un izopropanolu:

Ti(OCH(CH3)2)4 + 2H2O → TiO2 + 4 (CH3)2CHOH

Šo reakciju lieto titānu saturošu neorganisko materiālu ieguvei ar sola-gela metodi. To parasti veic, pievienojot ūdeni titāna izopropoksīda šķīdumam kādā spirtā. Iegūtā neorganiskā materiāla īpašības ir atkarīgas no modificējošu piedevu klātbūtnes (piemēram, etiķskābes), ūdens daudzuma un maisīšanas ātruma. Tīrs titāna izopropoksīds ar ūdeni reaģē ļoti strauji. Etiķskābe daļēji reaģē ar izopropoksīdu, veidojot acetātu, kas hidrolizējas lēnāk.

## Citi nosaukumi
Titāna izopropoksīdam ir iespējami vairāki nosaukumi un te ir uzskaitīti daži no tiem: titāna izopropilāts, izopropiltitanāts, tetraizopropiltitanāts, titāna(IV) izopropoksīds, tetraizopropilortotitanāts, titāna tetraizopropoksīds.
Parlamentārisms

**Parlamentārās sistēmas** galvenā pazīme ir pilnīga valdības atbildība parlamentam. Valdību veido parlaments, un parlaments arī ir tiesīgs to atcelt un nomainīt. Valsts galva un valdības galva ir dažādi amati un personas. Valsts galva monarhijās ir monarhs (karalis, firsts, emīrs), bet republikās — prezidents.

Republikās prezidentu parasti vēlē parlaments. Valsts galvas pilnvaras ir stipri ierobežotas. Turklāt gandrīz nevienam valsts galvas izdotajam tiesiskajam aktam nav juridiska spēka bez premjerministra vai attiecīgās nozares ministra paraksta.
Parlamentārā valdīšana ir raksturīga Eiropas valstu vairumam. Tā pastāv Lielbritānijā, Vācijā, Itālijā, Spānijā, Zviedrijā, Beļģijā, Norvēģijā, Latvijā, Igaunijā un citās valstīs.

## Ārējās saites
Udo Foigts

thumb|Udo Foigts

**Udo Foigts** (*Udo Voigt*, dzimis , Fīrzenē, miris ) bija galēji labējās Vācijas Nacionāldemokrātiskās partijas vadītājs kopš 1996. gada, kurā viņš iestājās 1968. gadā.

2005. gadā Voigts salīdzināja Drēzdenes bombardēšanu ar Holokaustu; daži uzskatīja, ka viņš ir pārkāpis Vācijas likumu par Holokausta noliegšanu, bet Hamburgas civilā prokuratūra uzskatīja, ka tās tiesības brīvi izteikties un apsūdzība netika turpināta.

## Ārējās saites
Džulians Beilijs

**Džulians Beilijs** (*Julian Bailey*; dzimis , Londonā, Apvienotajā Karalistē) ir bijušais Formula 1 pilots.

Lai gan viņš ir dzimis Lielbritānijā, Džulianu uzaudzināja Spānijā, tomēr savus pirmos panākumus formulu sacīkstēs Beilijs guva, sacenšoties Formula Ford festivālā Brendshečā. 1986. gadā viņš nokļuva Formula 3000. Tur divu gadu laikā viņš izcīnīja vairākas uzvaras un kļuva par pirmo britu, kurš F3000 ir kāpis uz goda pjedestāla augstākā pakāpiena. Tas pievērsa Kena Tairela uzmanību, tādēļ nākamgad Beilijs kļuva par Tyrrell pilotu. Diemžēl mašīna nebija konkurētspējīga, un Beilijam neizdevās izcīnīt nevienu punktu. 1991. gadā Džulians mēģināja atgriezties F1, esot Lotus komandas sastāvā, kas viņam izdevās uz četrām sacīkstēm. Lai gan viņam izdevās izcīnīt vienu punktu, Beilijs zaudēja vietu komandā un devās uz BTCC. Kopš tā laika viņš piedalās pārsvarā salonauto sacīkstēs.

Laikraksts Daily Express ziņoja, ka Beilijs ir slavenā BBC raidījuma "Gāzi grīdā!" maskētais pilots Stigs. Ne Beilijs, ne *Top Gear* šo informāciju nav komentējuši. Cits F1 pilots, Perijs Makārtijs savā autobiogrāfijā ir rakstījis, ka tēloja Stigu pirmās divas raidījuma sezonas.

## Atsauces
Augustovas apriņķis

**Augustovas apriņķis** () ir apriņķis Polijā, Podlases vojevodistes ziemeļos. Robežojas ar Podlases vojevodistes Sokulkas, Moņku, Grajevo, Suvalku un Sejnu apriņķiem un Varmijas-Mazūrijas vojevodistes Elkas apriņķi, kā arī Baltkrieviju. 

## Apskates vietas

* Augustovas kanāls (*Kanał Augustowski*)
* Bebžas nacionālais parks (*Biebrzański Park Narodowy*)
* Vigru nacionālais parks (*Wigierski Park Narodowy*)

## Attēlu galerija

Biebrza River at Ossowiec01 (js), Poland.jpg|Bebžas nacionālais parks (Bebža pie Osovecas)
Osowiec, Twierdza Osowiec, wejście 05.JPG|Bebžas nacionālais parks (Tilts pie Osovecas cietokšņa)
Carska Droga - Goniądz.jpg|Bebžas nacionālais parks (Cara laika militārais ceļš)
Poland_Przewiez_lock_(Augustowski_canal).jpg|Augustovas kanāls (Pševežas slūžas)


## Ārējās saites
*Bebžas nacionālais parks
*Vigru nacionālais parks
Belska Podlaska

**Podlases Beļska** jeb **Beļska Podlaska** (poļu: *Bielsk Podlaski*) ir pilsēta Polijas ziemeļaustrumos, Podlases vojevodistē, uz dienvidiem no Bjalistokas. Pilsētas tiesības pilsēta ieguva 1495. gadā. 1641. gadā šeit tika nodibināts karmelītu klosteris. Pirms 2. pasaules kara pilsēta bija viens no Polijas ebreju centriem, arī mūsdienās pilsētā saglabājusies neliela ebreju kopiena.
Belskas apriņķis

**Beļskas apriņķis** () ir apriņķis Polijā, Podlases vojevodistes dienviddaļā. Robežojas ar Podlases vojevodistes Bjalistokas, Hajnuvkas, Semjatičes un Visokes Mazoveckes apriņķiem.

## Ārējās saites
Zambrova

**Zambrova** () ir pilsēta Polijas ziemeļaustrumos, Podlases vojevodistē, uz dienvidaustrumiem no Lomžas. Pirmoreiz minēta 1283. gadā. Vislielāko uzplaukumu piedzīvoja 15. un 16. gadsimtā

Starp pasaules kariem Zambrovā bija Polijas armijas militārā bāze un karaskola. Naktī uz 1939. gada 13. septembri šeit Polijas karagūstekņu nometnē vācu armijas daļas nošāva ap 200 poļu karagūstekņu.

Zambrovā atrodas piena kooperatīva "Mlekpol" rūpnīca, kuras produkcija tiek eksportēta uz Latviju.

## Atsauces

## Ārējās saites
Zambrovas apriņķis

**Zambrovas apriņķis** () ir apriņķis Polijā, Podlases vojevodistes dienvidrietumos. Robežojas ar Podlases vojevodistes Lomžas, Bjalistokas un Visokes Mazoveckes apriņķiem, kā arī ar Mazovijas vojevodistes Ostrovas apriņķi.
Pikē

**Pikē** var būt:
* Nelsons Anželu Pikē (*Nelson Ângelo Piquet*; 1985) — Brazīlijas autosportists;
* Nelsons Pikē (*Nelson Piquet*; 1952) — Brazīlijas sacīkšu pilots;
* Žerārs Pikē (*Gerard Piqué*; 1987) — Spānijas futbolists.
Grajevo

**Grajevo** () ir pilsēta Polijas ziemeļaustrumos, Podlases vojevodistē, uz ziemeļrietumiem no Bjalistokas.

## Atsauces

## Ārējās saites
Grajevo apriņķis

**Grajevo apriņķis** () ir apriņķis Polijā, Podlases vojevodistes rietumdaļā. Robežojas ar Podlases vojevodistes Augustovas, Moņku, Lomžas un Kolno apriņķiem, kā arī Varmijas-Mazūrijas vojevodistes Elkas un Pišas apriņķiem.

## Apskates vietas

* Bebžas nacionālais parks (*Biebrzański Park Narodowy*)

## Ārējās saites
*Bebžas nacionālais parks
Hajnuvka

**Hajnuvka** (, ) - pilsēta Polijas austrumos, Podlases vojevodistē, uz austrumiem no Belskas Podlaskas netālu no robežas ar Baltkrieviju un tuvumā Belovežas gāršai. Kokrūpniecības centrs. Polijas baltkrievu kultūras centrs, kuri ir apmēram 25% no pilsētas iedzīvotājiem. Kopš 2007. gada 3. decembra Hajnuvkas gmina oficiāli ir divvalodīga, bez poļu valodas oficiāls statuss ir arī baltkrievu valodai.

Rakstos pirmoreiz minēta XVI gs. un nosaukta kāda karaļa virsnieka, kurš uzraudzīja Polijas karaļa īpašumu - Belovežas gāršu, vārdā. Pirmā pasaules kara laikā vācu varas iestādes Hajnovkā izbūvēja vairākas kokapstrādes rūpnīcas. Pēc Staņislava Bulaka-Balahoviča kaujinieku internēšanas 1920. gadā, tiem tika atļauts apmesties pilsētā un tās apkārtnē.
Sokulkas apriņķis

**Sokulkas apriņķis** () ir apriņķis Polijā, Podlases vojevodistes austrumos. Robežojas ar Podlases vojevodistes Bjalistokas, Moņku un Augustovas apriņķiem, kā arī ar Baltkrieviju.

## Apskates vietas

*Bohoņiku mošeja (*Meczet w Bohonikach*)
*Krušinjanu mošeja (*Meczet w Kruszynianach*)

## Galerija


Meczet_w_Bohonikach_02.jpg|Bohoņiku mošeja
Meczet_w_Kruszynianach_front_side.jpg|Krušinjanu mošeja


## Ārējās saites
*Krušinjanu mošeja
Beilijs

**Beilijs** var būt:

* Bleizs Beilijs (*Blaze Bayley*; 1963) — britu mūziķis;
* Donovans Beilijs (*Donovan Bailey*; 1967) — Kanādas vieglatlēts;
* Džošs Beilijs (*Josh Bailey*; 1989) — Kanādas hokejists;
* Džulians Beilijs (*Julian Bailey*; 1961) — britu autobraucējs;
* Leons Beilijs (*Leon Bailey*; 1997) — Jamaikas futbolists.
U.K. (grupa)

**"U.K."** ir latviešu mūzikas grupa, kuru 2005. gadā izveidoja divi grupas *[[The Hobos]]* dalībnieki — solists Rolands Ūdris un ģitārists Egons Kronbergs. Nosaukums "U.K." nozīmē "Ūdrītis & Kronbergs". Pagaidām vienīgais grupas albums iznāca 2005. gadā ar nosaukumu "K.U.", kas ir otrādi apgriezts grupas nosaukums. Populārākās šī albuma dziesmas bija "Pekinā ir auksti" un "Tirgus". Albumā tika iekļautas dziesmas ar tekstiem latviešu, krievu, baltkrievu, ķīniešu un čigānu valodā.

2005. gadā "U.K." ieguva divas Latvijas Mūzikas ierakstu gada balvas par albumu "K.U."(labākais pop albums) un dziesmu "Pekinā ir auksti" (labākā pop dziesma).

2007. gada nogalē "U.K" paziņoja par jauna albuma tapšanu, kā pirmo ierakstot dziesmu "Tūlīt sāksies" kopā ar dziedātāju Annu Lieckalniņu.

## Diskogrāfija

Attēls:UK-KU.jpg|**1. ''[[K.U.]]**''2005. gada novembris



## Singli

## Atsauces
K.U.

**"K.U."** ir latviešu grupas "U.K.", kas ir sadarbība starp "The Hobos" dalībniekiem Rolandu Ūdri un Egonu Kronbergu, 2005. gada novembrī iznākušais debijas albums. Tajā ir iekļautas 10 dziesmas latviešu, krievu, ķīniešu un čigānu valodās. Albums 2005. gadā ieguva divas Latvijas Mūzikas ierakstu gada balvas - par pašu albumu (labākais pop albums) un tā dziesmu "Pekinā ir auksti" (labākā pop dziesma). Kā albuma priekšvēstnesis 2005. gada sākumā radio stacijās nonāca "U.K." pirmā dziesma "Tirgus", kurā grupa sadarbojās ar čigānu mūzikas ansambli "Ame Roma". Par nākamo radio singlu kļuva "Pekinā ir auksti", kas kļuva par "U.K." populārāko dziesmu. Albumā kā viesmākslinieki piedalījušies The Hobos dalībnieki Vilnis Krieviņš un Mārtiņš Burkevics, čigānu ansamlblis "Ame Roma", grupas "Caffe" dalībnieki Intars Busulis un Andis Grīva, kā arī Māris Muktupāvels un Gints Gaujenieks. Dziesmām "Pekinā ir auksti" un "Dievs" tika uzņemti videoklipi.

## Dziesmu saraksts
Visu dziesmu mūzikas un teksta autors ir Rolands Ūdris, izņemot: 2., 7., 8., 10.- Rolands Ūdris/Arnis Ūdris; 9.- Rolands Ūdris/Madlēna Ūdre; 3.- Rolands Ūdris/Ieva Eihe.

# "Rīta stunda" - 5:12
# "Tirgus" - 5:16
# "Pekinā ir auksti" (Pekiniešu suns) - 4:38
# "Viss mierīgi" - 2:49
# "Глюк" - 4:02
# "Dievs" - 2:58
# "Bezmiegs" - 4:30
# "Ziemeļu puse" - 4:40
# "Marihuana" - 4:56
# "Suņa dziesma" - 3:40

## Izpildītāji
### U.K.
* Rolands Ūdris - vokāls
* Egons Kronbergs - ģitāras, bass, balalaika (1., 4., 5., 8.), bandžo (4., 6.), mandolīna (1., 4., 7.), sintezatori (izņemot 4.), sitamo instrumentu programmēšana (izņemot 4., 10.).

### Viesmākslinieki
* "Ame Roma" - vokāls (2.)
* Māris Muktupāvels - akordeons (2., 4.), kokles (3.), dūdas (8.)
* Gatis Gaujenieks - ģīga (8.), pavadošais vokāls (3., 5., 9.)
* Intars Busulis - vokāls (6.)
* Andis Grīva - vokāls (6.)
* Mārtiņš Burkevics - pavadošais vokāls (3.)
* Vilnis Krieviņš - sitamie instrumenti (2., 5., 8.)
Foigts

**Foigts** () ir vācu uzvārds. Cilvēki ar šādu uzvārdu:

* Jenss Foigts (*Jens Voigt*; 1971) — Vācijas riteņbraucējs;
* Udo Foigts (*Udo Voigt*; 1952—2025) — Vācijas politiķis.
Hajnuvkas apriņķis

**Hajnuvkas apriņķis** () ir apriņķis Polijā, Podlases vojevodistes dienvidaustrumos. Robežojas ar Podlases vojevodistes Semjatičes, Belskas un Bjalistokas apriņķiem, kā arī Baltkrieviju. Apriņķa teritorijā atrodas UNESCO Pasaules mantojuma sarakstā iekļautais Bjalovežas nacionālais parks. Apriņķis ir Krāslavas rajona sadraudzības partneris.

## Apskates vietas

* Bjalovežas nacionālais parks (*Białowieski Park Narodowy*)

## Attēlu galerija

2005-09_Białowieski_Park_Narodowy_2.jpg|Belovežas gārša
Wisent.jpg|Sumbrs Belovežas gāršā


## Ārējās saites
*Belovežas nacionālais parks
Sokulka

**Sokulka** () ir pilsēta Polijas ziemeļaustrumos, Podlases vojevodistē, uz ziemeļaustrumiem no Bjalistokas. Pilsētā ir sena (no XIV gs.) tatāru kopiena.

Sokulka ir marksistu revolucionāra Aleksandra Bogdanova (*Александр Александрович Богданов*, 1873—1928) dzimtā pilsēta.
JBC

**JBC** (pilnajā nosaukumā - **Juoda Balta Crew**) ir lietuviešu mūzikas grupa.

## Diskogrāfija
# JB & Organix "link to"
# 4 Elementai
# Epizodai
Lapi (pilsēta)

**Lapi** () ir pilsēta Polijas ziemeļaustrumos, Podlases vojevodistē, uz dienvidrietumiem no Bjalistokas pie Narevas upes. Pilsētā atrodas vagonu remontrūpnīca (*ZNTK w Łapach S.A.*).
Bjalistokas apriņķis

**Bjalistokas apriņķis** () ir apriņķis Polijā, Podlases vojevodistes centrālajā daļā. Robežojas ar Podlases vojevodistes Hajnuvkas, Belskas, Visokes Mazoveckes, Zambrovas, Lomžas, Moņku un Sokulkas apriņķiem, kā arī Baltkrieviju, bet Bjalistoka ir anklāvs apriņķa teritorijā.

## Apskates vietas

* Knišinas gāršas dabas parks (*Park Krajobrazowy Puszczy Knyszyńskiej*)
* Narevas Nacionālais parks (*Narwiański Park Narodowy*)
* Supraslas lavra (*Monaster Zwiastowania Przenajświętszej Bogurodzicy i św. Jana Teologa w Supraślu*)
* Tikocinas Lielā sinagoga (*Wielka Synagoga w Tykocinie*)

## Attēlu galerija

Park_Krajobrazowy_Puszczy_Knyszyńskiej_w_okolicy_Kołodna.jpg|Knišinas gārša Kolodnas ciema apkaimē
Waniewo - kładka edukacyjna.JPG|Narevas Nacionālais parks (Nareva pie Vaņevo ciema)
Zespol_klasztorny_w_Supraslu1.jpg|Supraslas lavra
2013 Great Synagogue in Tykocin - 04.jpg|Tikocinas Lielā sinagoga


## Ārējās saites
*Knišinas gāršas dabas parks 
*Narevas Nacionālais parks
*Supraslas lavra
Semjatiče

**Semjatiče** (*Siemiatycze*) - pilsēta Polijas ziemeļaustrumos, Podlases vojevodistē, uz dienvidrietumiem no Belskas Podlaskas.

1944. gada aprīlī *[[Armia Krajowa]]* kaujiniekiem pilsētas apkārtnē izdevās iegūt nokritušās vācu raķešu V-2 daļas, vēlāk nogādājot tās britiem.
Semjatičes apriņķis

**Semjatičes apriņķis** () ir apriņķis Polijā, Podlases vojevodistes dienvidos. Robežojas ar Podlases vojevodistes Visokes Mazoveckes, Belskas un Hajnuvkas apriņķiem, Mazovijas vojevodistes Losices, Sedlces un Sokolovas apriņķiem, Ļubļinas vojevodistes Bjalas apriņķi, kā arī ar Baltkrieviju.
Kolno apriņķis

**Kolno apriņķis** () ir apriņķis Polijā, Podlases vojevodistes rietumos. Robežojas ar Podlases vojevodistes Grajevo un Lomžas apriņķiem, Mazovijas vojevodistes Ostrolenkas apriņķi, kā arī Varmijas-Mazūrijas vojevodistes Pišas apriņķi.
Moņki

**Moņki** () ir pilsēta Polijas ziemeļaustrumos, Podlases vojevodistē, uz ziemeļrietumiem no Bjalistokas.
Moņku apriņķis

**Moņku apriņķis** () ir apriņķis Polijā, Podlases vojevodistes centrālajā daļā. Robežojas ar Podlases vojevodistes Augustovas, Sokulkas, Bjalistokas, Lomžas un Grajevo apriņķiem.

## Apskates vietas

* Bebžas nacionālais parks (*Biebrzański Park Narodowy*)

## Ārējās saites
*Bebžas nacionālais parks
Čarna Bjalostocka

**Čarna Bjalostocka** (*Czarna Białostocka*) ir pilsēta Polijas ziemeļaustrumos, Podlases vojevodistē, uz ziemeļaustrumiem no Bjalistokas.
Visoke Mazovecke

**Visoke Mazovecke** (*Wysokie Mazowieckie*) - pilsēta Polijas ziemeļaustrumos, Podlases vojevodistē, uz dienvidaustrumiem no Lomžas.
Visokes Mazoveckes apriņķis

**Visokes Mazoveckes apriņķis** () ir apriņķis Polijā, Podlases vojevodistes dienvidaustrumos. Robežojas ar Podlases vojevodistes Zambrovas, Bjalistokas, Belskas un Semjatičes apriņķiem, kā arī Mazovijas vojevodistes Sokolovas un Ostrovas apriņķiem.
Zīlītes tipa lampa

thumb|250px|Zīlītes tipa triode 6С1Ж
**Zīlītes tipa lampa** (, ) - miniatūra augstfrekvences elektronu lampa. Tās stikla balons pēc izmēriem un formas atgādina ozola zīli, no tā cēlies ierīces nosaukums. Lai palielinātu lampas frekvenču diapazonu, tās izvadi izvietoti radiāli pa perimetru (diodēm un triodēm). Zīlītes tipa pentodēm mēdz būt vēl divi izvadi balona augšpusē un apakšdaļā. Zīlītes tipa lampu konstrukcija izstrādāta vēl pirms 2. pasaules kara. 
thumb|250px|Zīlītes tipa pentode 6Ж1Ж

## Ārējās saites
The Acorn Tube
Dombrova Bjalostocka

:*<small>Polijā ir vairākas citas pilsētas ar līdzīgiem nosaukumiem - skat. [[Dombrova Gurņiča]] un [[Dombrova Tarnovska]]</small>*

**Dombrova Bjalostocka** () ir pilsēta Polijas ziemeļaustrumos, Podlases vojevodistē, uz dienvidaustrumiem no Augustovas.

## Atsauces

## Ārējās saites